દેશ આઝાદ થયો ત્યારે જે ૫૬૨ દેશી રજવાડાંનાં વિલીનીકરણનો મોટો સવાલ હતો તેમાંના ૨૨૨ તો હાલના સૌરાષ્ટ્રથી ઓળખાતા વિસ્તારોનાં હતાં. જ્યાં લાંબાગાળાથી રાજાઓ, ઠકરાતોનું શાસન, ક્યાંક તો આપખુદ શાસન હતું એવા આ વિસ્તારમાં ૧૯મી સદીના પૂર્વાર્ધથી પ્રજાકીય રાજકીય જાગૃતિનો માહોલ ક્રમશઃ રચાતો ગયેલો અને સીધી બ્રિટિશ હકૂમતનો વિસ્તાર ન હોવા છતાં બ્રિટિશ રાજ્યમાં વખતોવખત થતા લોકઆંદોલને રાજ-રજવાડાંઓની આપખુદી સામે મક્કમ અવાજ ઊભો કરેલો.